Y's Men International

Kansainvälinen Y-kiltaliike eli International Association of Y’s Men Clubs syntyi vuonna 1920 Yhdysvalloissa Ohiossa Toledon kaupungissa. Tuomari Paul William Alexander kokosi joukon vanhoja NMKY:n jäseniä keskustelemaan kuinka he voisivat olla "maksamassa takaisin" jotain siitä, mitä olivat poikina NMKY:ltä saaneet. Alkuun kyse oli yhden paikkakunnan yhdestä miesjoukosta, joka otti nimekseen TolYMCA ja kokoontui lounasklubina kerran kuussa. Pian kiinnostus levisi laajemmalti ja jo 1922 oli toiminta laajentunut niin paljon, että perustettiin yllä esitetyn niminen kansainvälinen liike. Maailmanlaajuisesti toimintaa on kaikilla mantereilla. Liike on hallinnollisesti jaettu 8 Lohkoon: USA, Kanada, Eurooppa, Intia, Aasia, South Pacific and Oceania (Australia), Afrikka ja Latinalainen Amerikka. Maailmanlaajuisesti jäseniä on noin 31 000 (2008). Euroopan Lohkoon kuuluu kuusi itsenäistä Aluetta, Regionia: Tanska, Norja, Ruotsi (ja Puola), Suomi- Baltia, Keski-Etelä-Eurooppa ja Venäjä. Euroopassa jäseniä on noin 7 000 (2008). ==Toiminta== Liikkeen tärkeimmät toiminnan kohteet ovat paikallisen nuorisotyön tukeminen erityisesti NMKY:n kautta, laaja kansainvälinen kehitysyhteistyö ja NMKY:n toiminnan laajeneminen erityisesti kehitysmaissa ja ns. uusissa jäsenmaissa eli entisen neuvostoblokin alueella. Y-liikkeen toiminnan taustalla on kristillinen palvelunäkemys. Se ei kuitenkaan edellytä jäsenkunnaltaan omakohtaista uskoa tai edes kristilliseen kirkkoon kuulumista. Tämän vuoksi liike kasvaa erittäin vahvasti esimerkiksi Intiassa, missä huomattava osa jäsenkunnasta on mm. hinduja. Samoin kasvu on voimakasta Japanin ja Korean alueilla, missä taas on mukana mm. shintoja ja buddhalaisia. Venäjällä taas liikkeen toiminnassa kristillisillä korostuksilla on vahva sijansa, sillä se osaltaan on siellä täyttämässä uskontoaukkoa ihmisten elämässä tuomalla mahdollisuuden kristilliseen arkitoimintaa sosiaalisten ongelmien poistamiseksi. Liikkeen kansainvälisiä ohjelmia ovat mm. *Nälkäpäiväkeräys eli TOF (paaston aika), jolla toteutetaan laajaa kansainvälistä kehitysapuohjelmaa. Ohjelma on saanut jo 1980-luvulla Unescon erityismaininnan onnistuneesta kehitysaputoiminnasta. *Veljesrahasto eli BF, jolla kustannetaan stipendiaatteja eri puolilta maailmaa tutustumaan liikkeen toimintaan toisaalla. Vuosittain näitä BF-stipendiaatteja on liikkeellä pari kymmentä. *Nuorisovaihtoa toteutetaan sekä vuosivaihdon eli YEEP (Youth Educational Excange Programme) että lyhytvaihto-ohjelman STEP (Short Term Excange Programme) puitteissa. Nuori saa majoituksen ja ylläpidon liikkeen jäsenen kotona vieraassa maassa ja oppii siinä sekä kieltä että uutta kulttuuria. Perhe ja lähettävä kilta vastaavat matka- ja vakuutuskuluista vastaanottajakillan vastatessa muista kuluista. ==Liike Euroopassa== Eurooppaan liike saapui 1928, kun ensimmäinen Y´s Men´s Club perustettiin Viroon, Tallinnaan. Suomeen liike saapui 1966, jolloin toisaalta Helsingin ruotsinkielisen NMKY:n (KFUM) edustajat perustivat Y´s Men´s Club Helsingfors - nimisen killan ja toisaalta Oulun NMKY:n yhteyteen perustettiin Oulun Y-kilta, millä nimellä suomeksi liikkeen jäsenkiltoja kutsutaan. Naiset muodostavat oman rinnakkaisen Y´s Menettes - järjestönsä, jossa on runsaat 10.000 jäsentä. Pohjoismaissa ja uusissa jäsenmaissa naiset ovat mukana varsinaisessa Y´s Men liikkeessä. Heidät hyväksyttiin täysjäseniksi 1976, jolloin ensimmäiset naisten killat otettiin jäseniksi Suomessa ja Ruotsissa. Suomesta tuli oma hallinnollinen Region eli Alue 1980, jolloin sen killat erosivat yhteisestä Ruotsin-Suomen Alueesta. 1991 aloitettiin toiminta neuvostovallasta vapautuneissa Baltian maissa uudelleen perustamalla Tallinnan kilta uudelleen ja 1994 Pärnuun toinen Y-kilta. Tällä hetkellä Suomessa on 11 ja Baltiassa 9 Y-kiltaa ja niissä hieman yli 200 jäsentä. Järjestö julkaisee kansainvälistä jäsen- ja tiedotuslehteä "Y´s Men´s Word", joka painetaan Intiassa useilla eri kielillä ja postitetaan jäsenille kautta maailman. Suomi- Baltian Alue julkaisee oma tiedotus- ja jäsenlehteään "Alueen Uutiset", joka painetaan suomeksi ja englanniksi. "Alueen Uutisia" on luettavissa järjestön kotisivuilta pdf-muotoisena. ===Suomessa toimivat Y-killat=== *Helsingfors (ruotsinkielinen) *Femella ( naisten kilta, ruotsinkielinen) *Katajaiset- Helsinki (miesten kilta) *Katajattaret (naisten kilta) *Vantaa (yhteiskilta) *Turku (miesten kilta) *Tampere (miesten kilta) *Pirkattaret (naisten kilta) *Kuopio (yhteiskilta) *Oulu (yhteiskilta) *Rovaniemi (yhteiskilta) ===Virossa=== *Tallinn Y´s Men´s Club (yhteiskilta) *Pärnu Y´s Men´s Club (yhteiskilta) ===Latviassa=== *Cesis Y´s Women´s Club (naisten kilta) *Riga Y´s Women´s Club (naisten kilta) *Livani Y´s Men´s Club (yhteiskulta) Liepaja Y´s Men´s Club (yhteiskilta) ===Liettuassa=== *Vilnius Y´s Men´s Club (yhteiskilta) *Vievis Y's Men's Club (yhteiskilta) *Vilnius Community Y´s Men´s Club (yhteiskilta) ==Lähteet== * artikkelin laati Esko Vepsä (Suomi- Baltian Aluejohtaja 2005-06) * Y´s Men International (www.ysmen.org) * Suomen Y-kiltojen Liitto ry (www.ysmen.fi) ==Aiheesta muualla== *www.ysmen.org *www.ysmen.fi Luokka:Kansainväliset järjestöt